# Splash

### Από τη Βικιπαίδεια, την ελεύθερη εγκυκλοπαίδεια

Splash
Σκηνοθέτης | Ρον Χάουαρντ
Σενάριο | Λόουελ Γκανζ Μπαμπαλού Μαντέλ
Παίζουν | Τομ Χανκς Ντάριλ Χάνα Τζον Κάντι
Παραγωγός | Μπράιαν Γκρέιζερ
Πρώτη προβολή | 09/03/1984
Μουσική | Λι Χόλντριτζ
Διάρκεια | 111 λεπτά
Γλώσσα | Αγγλικά
Σελίδα IMDb
Σελίδα Cine.gr

Το Splash (ελλ. τίτλος Η Γοργόνα) είναι μια ρομαντική κωμωδία φαντασίας αμερικανικής παραγωγής, γυρισμένη το 1984. Τη σκηνοθεσία υπογράφει ο Ρον Χάουαρντ και το σενάριο οι Λόουελ Γκανζ και Μπαμπαλού Μαντέλ. Είναι η πρώτη ταινία της εταιρείας Touchstone Pictures, θυγατρική που δημιούργησε η εταιρεία Walt Disney Pictures προκειμένου να φτιάχνει ταινίες για μεγαλύτερο σε ηλικία κοινό από το παραδοσιακό παιδικό της κοινό. Αν και η αρχική στόχευση ήταν να δημιουργηθεί μια ταινία για «ενήλικες» η ταινία θεωρείται σήμερα από πολλούς «οικογενειακή».

## [Επεξεργασία] Περίληψη

Προειδοποίηση για αποκάλυψη πλοκής: Ακολουθούν λεπτομέρειες της υπόθεσης ή του τέλους.

Ο Άλεν Μπάουερ (Τομ Χανκς) είναι ένα μικρό αγόρι που δεν ξέρει κολύμπι. Μια γοργόνα θα τον σώσει από βέβαιο πνιγμό και μια μεταφυσική σχεδόν σύνδεση θα αρχίσει μεταξύ τους. Κανείς όμως δεν πιστεύει τον μικρό Άλεν και έτσι με τα χρόνια φτάνει να πιστέψει ότι το όλο περιστατικό ήταν δημιούργημα της φαντασίας του. Πολλά χρόνια αργότερα ο Άλεν με τον αδιόρθωτο γυναικά αδερφό του (Τζον Κάντι) έχουν μια επιχείρηση χονδρικής πώλησης φρούτων και λαχανικών. Απογοητευμένος από έναν ακόμη χωρισμό ο Άλεν θα πάει ξανά στη θάλασσα και θα κινδυνεύσει πάλι να πνιγεί. Μια όμορφη γυμνή κοπέλα (Ντάριλ Χάνα) θα τον σώσει. Είναι η γοργόνα των παιδικών του χρόνων, ο Άλεν όμως το αγνοεί. Μετά από λίγο εκείνη θα χαθεί και πάλι στη θάλασσα, όμως έχει γίνει αντιληπτή από τον παρεξηγημένο επιστήμονα Γουόλτερ Κόρνμπλουθ (Γιουτζίν Λέβι) ο οποίος έχει αφιερώσει τη ζωή του προσπαθώντας να αποδείξει ότι οι γοργόνες δεν είναι φανταστικά πλάσματα. Η γοργόνα με το όνομα Μάντισον, θα βρεθεί τελικά με τον Άλεν αλλά η σχέση τους θα υποστεί τα πάνδεινα αφού αφενός εκείνη προσπαθεί να του κρύψει την πραγματική της φύση ενώ ο επιστήμονας είναι αποφασισμένος να την αποκαλύψει...

Οι αποκαλύψεις της πλοκής τελειώνουν εδώ.

## [Επεξεργασία] Διαφημιστικά μοτό

- Two days ago, this girl showed up naked at the Statue of Liberty. For Allen Bauer, it was love at first sight. Now, everyone is chasing her... trying to prove she's a mermaid. From the first laugh you'll be hooked. (Δυο μέρες πριν, αυτό το κορίτσι εμφανίστηκε γυμνό στο Άγαλμα της Ελευθερίας. Για τον Άλεν Μπάουερ, ήταν έρωτας με την πρώτη ματιά. Τώρα, όλοι την κυνηγούν... προσπαθώντας να αποδείξουν ότι είναι γοργόνα. Από το πρώτο γέλιο θα "κολλήσετε".)
- She was the woman of Allen Bauer's dreams. She had large dark eyes, a beautiful smile and a great pair of fins. (Για τον Άλεν Μπάουερ ήταν η γυναίκα των ονείρων του. Είχε μεγάλα μαύρα μάτια, όμορφο χαμόγελο και ένα υπέροχο ζευγάρι πτερύγια.)

## [Επεξεργασία] Συνέχειες-Διασκευές

- Μια συνέχεια, Splash, Too γυρίστηκε το 1988 ως τηλεταινία. Η συνέχεια ερχόταν σε αντίθεση με το τέλος της αρχικής ταινίας, ενώ στον ρόλο του επέστρεψε μόνο μια ηθοποιός (Ντόντι Γκούντμαν - η γραμματέας στην επιχείρηση των Μπάουερ).
- Η ταινία διασκευάσθηκε σε βιβλίο από τον Ίαν Μάρτερ (με το ψευδώνυμο Ίαν Ντον) και κυκλοφόρησε μόνο στην Μεγάλη Βρετανία.

## [Επεξεργασία] Εμπορική καριέρα-Πολιτισμικός αντίκτυπος

Η ταινία με κόστος μόλις 8 εκατομμύρια δολλάρια απέφερε 6,5 το πρώτο Σαββατοκύριακο προβολής της και 70 εκατομμύρια δολλάρια συνολικά στις Η.Π.Α, κατατάσσοντάς την έτσι στις μεγαλύτερες επιτυχίες της δεκαετίας του 1980. Ήταν επίσης υποψήφια για Όσκαρ καλύτερου πρωτότυπου σεναρίου.

Οι συγγραφείς Στίβεν Λέβιτ και Στέφεν Ντάμπνερ στο βιβλίο Freakonomics (και πιθανότατα άλλες πηγές) συσχετίζουν άμεσα την επιτυχία της ταινίας με την έκτοτε αυξανόμενη δημοφιλία του ονόματος «Μάντισον». Στην ταινία η γοργόνα παίρνει το όνομα Μάντισον από μια πινακίδα της λεωφόρου Μάντισον στη Νέα Υόρκη. Ο χαρακτήρας του Τομ Χανκς, της απαντά όταν του λέει το όνομα της, ότι αυτό δεν είναι πραγματικό όνομα, και όντως στα μέσα της δεκαετίας του 1980 το γυναικείο αυτό όνομα ήταν εξαιρετικά σπάνιο. Εντούτοις μετά την κυκλοφορία της ταινίας σε κινηματογράφο και βίντεο και πολύ αργότερα σε DVD, η δημοφιλία του ονόματος εκτινάχθηκε κυριολεκτικά στα ύψη.

Σύμφωνα με δημογραφικά στοιχεία το όνομα Μάντισον ήταν το 216ο πιο δημοφιλές στις Η.Π.Α. το 1990, το 1995 ανέβηκε στην 29η θέση και το 2000 ήταν το 3ο πιο δημοφιλές όνομα για κορίτσια. Από το 2005 βρίσκεται μέσα στην πρώτη 50άδα των πιο δημοφιλών ονομάτων για κορίτσια και στη Μεγάλη Βρετανία, κάτι που οι εκεί εφημερίδες αποδίδουν επίσης στην ταινία.

## [Επεξεργασία] Μουσική

Μερικά από τα τραγούδια που ακούγονται στην ταινία είναι τα:

- "Love Came for Me" από τη Ρίτα Κούλιτζ
- "Stay With Me Tonight" από τον Τζέφρι Όσμπορν
- "Wooly Bully" από τον Sam the Sham
- "She Works Hard for the Money" από την Ντόνα Σάμερ

## [Επεξεργασία] Trivia

- Η παραλία όπου ο Τομ Χανκς συναντά για πρώτη φορά τη Ντάριλ Χάνα γυμνή βρίσκεται στις Μπαχάμες και ονομαζόταν Gorda Cay. Πλέον είναι ιδιωτική, ανήκει στην Disney και έχει μετονομαστεί σε Castaway Cay.
- Σύμφωνα με την αυτοβιογραφία του, ο ηθοποιός Τζον Κάντι ήθελε αρχικά το ρόλο του επιστήμονα Γουόλτερ Κόρνμπλουθ, οι παραγωγοί όμως θεώρησαν ότι του ταίριαζε καλύτερα ο ρόλος του Φρέντι Μπάουερ, αδερφού του πρωταγωνιστή.
- Ο πρωταγωνιστικός ρόλος είχε προταθεί αρχικά στον Τζον Τραβόλτα, ο οποίος όμως τον απέρριψε επειδή θεωρούσε την ιστορία πολύ «παλιομοδίτικη».
- Την ουρά της γοργόνας που φορούσε η Ντάριλ Χάνα είχε κατασκευάσει η εξειδικευμένη εταιρεία Tail Man. Ήταν πλήρως λειτουργική και η Ντάριλ μπορούσε να κολυμπάει τόσο γρήγορα που η υποβρύχια ομάδα ασφαλείας της δυσκολευόταν να την προφτάσει.

## [Επεξεργασία] Εξωτερικοί σύνδεσμοι

- Η ταινία στο Rotten Tomatoes
- Άρθρο στους Times για τη δημοφηλία του ονόματος Μάντισον
- "Madison and Her Sisters" στο TeeVee Archive- Άρθρο για το όνομα Μαντισόν και τη σχέση του με την ταινία.

Ανακτήθηκε από "http://el.wikipedia.org../../../s/p/l/Splash.html"

Κατηγορίες: Αμερικάνικες ταινίες | Κωμωδίες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- 日本語
- Português
- Русский
- Svenska